English: I can see the Chamber is energised by this debate, but it is, actually - as the Chair of CLAC outlined - fundamentally very important. We are discussing the EU withdrawal Bill - most of the EU withdrawal Bill. I know we've been discussing, in recent weeks, the parts that are involving devolved areas and stuff, but this is the large body of the EU withdrawal Bill itself. We've debated the power grab, we've debated legislative competence motions and, obviously, the continuity Bill, which has appeared since this excellent report was produced. Can I commend both the leadership of the Chair and also the hard work of our clerks, researchers and our legal support, who have been tremendous over the last few weeks, certainly when we've been producing report after report? You'll recall that last week we had a CLAC debate on inter-governmental relations, which was predicated on the need for all of the legislators in these islands to regard one another with equal respect and equal parity. What we've got in front of us today is the latest attempt by this National Assembly to make sure that our voice is heard equally with other similar committees in other legislatures. Yes, we're working together with the similar committees in the House of Lords at Westminster and the Scottish equivalent, but it is, at the end of the day, about parity of legislatures and respect all round, not just getting some powers, somebody else decides what we're dealt with, and we just have to get on with it. This is a meaningful attempt to do something about it and to try and influence the way things are happening. Because there's a power grab possible here, as David Melding was outlining, the power grab being two Ministers from the legislature here now not losing powers from this place, although that is in the background, obviously, still an inherent threat, which is why we have all these other mechanisms happening. I would reiterate what we decided last week: to support a reformed joint ministerial council and also a Speakers' conference as regards the way forward. I can see the Counsel General nodding enthusiastically, which I welcome. Now, in terms of the sift mechanism, which is the central contribution here, we have to have a way of dealing with around 600-plus extra pieces of legislation just coming our way, and, really, we have to have some control over that, and that control is the sift mechanism, which is in those recommendations that I heartily recommend to everybody following our Chair's lead. But also, it's not just going to be a rubber-stamping exercise. A committee here - and we suggest in recommendation 5 that it is actually the Constitutional and Legislative Affairs Committee - does that sifting, which is also an active process, to make sure, as David Melding outlined, that regulation-making powers must not be used to shift the balance of power excessively towards governments and away from legislatures, as we outlined and he outlined. Because there's a danger, in trying to be quick and expedient because you've got so much to deal with, that we just give it all to the relevant Ministers without any involvement of the National Assembly for Wales. That is not right. That's why we need a sifting committee. The same thing about regulation-making powers - the old Henry VIII powers that we debate most weeks in the Constitutional and Legislative Affairs Committee. I have to say to David Melding, I think Henry VIII represents one of his golden ages; the 1920s is another one. The 1540s is another one. But there is a very inherent danger with Henry VIII powers, because basically we need to be able to scrutinise the performance of those as well, rather than we just have Ministers of the Crown imposing their views on this legislature without us as a legislature being able to do anything about it. So, any imposition of Henry VIII powers must be clearly defined and at least be subject to the affirmative procedure as outlined here. That is a long-standing view of CLAC, by the way; it's not just here directed towards this particular situation. So, it's an expansive report. It's a coherent way of dealing with the large amount of legislation that is going to come our way. This is a coherent way of dealing with it, and I wholeheartedly recommend the report, and I wholeheartedly also expect, and hopefully will see realised, the unanimous support of this Chamber. Diolch yn fawr.
Welsh: Gwelaf frwdfrydedd y Siambr ynghylch y ddadl hon, ond mewn gwirionedd - fel y mae Cadeirydd y Pwyllgor Materion Cyfansoddiadol a Deddfwriaethol wedi nodi - mae'n bwysig iawn yn y bôn. Rydym yn trafod Bil ymadael â'r UE - y rhan fwyaf o'r Bil ymadael â'r UE. Gwn ein bod wedi bod yn trafod, yn ystod yr wythnosau diwethaf, y rhannau sy'n ymwneud â'r meysydd datganoledig a phethau, ond dyma gorff y Bil ymadael â'r UE ei hun. Rydym wedi trafod cipio pŵer, rydym wedi trafod cynigion cymhwysedd deddfwriaethol ac yn amlwg, y Bil parhad, sydd wedi ymddangos ers llunio'r adroddiad rhagorol hwn. A gaf fi gymeradwyo arweinyddiaeth y Cadeirydd a gwaith caled ein clercod, ein hymchwilwyr a'n cynorthwywyr cyfreithiol hefyd, sydd wedi bod yn aruthrol dros yr ychydig wythnosau diwethaf, yn sicr pan ydym wedi bod yn cynhyrchu adroddiad ar ôl adroddiad? Fe gofiwch yr wythnos diwethaf ein bod wedi cael dadl Pwyllgor Materion Cyfansoddiadol a Deddfwriaethol ar gysylltiadau rhynglywodraethol, a oedd yn seiliedig ar yr angen i'r holl ddeddfwyr yn yr ynysoedd hyn ystyried ei gilydd gyda pharch cyfartal ac yn gydradd. Yr hyn sydd gennym ger ein bron heddiw yw'r ymgais ddiweddaraf gan y Cynulliad Cenedlaethol hwn i wneud yn siŵr fod ein llais yn cael ei glywed yr un mor glir â phwyllgorau eraill tebyg mewn deddfwrfeydd eraill. Rydym yn gweithio gyda phwyllgorau eraill tebyg yn Nhŷ'r Arglwyddi yn San Steffan a'r pwyllgor cyfatebol yn yr Alban, ond yn y pen draw, mae'n ymwneud â chydraddoldeb deddfwrfeydd a pharch cyffredin, a mwy na chael ychydig o bwerau, mae rhywun arall yn penderfynu beth a gawn, a rhaid inni fwrw ymlaen â gwneud hynny. Dyma ymdrech ystyrlon i wneud rhywbeth am y peth a cheisio dylanwadu ar y ffordd y mae pethau'n digwydd. Oherwydd mae cipio pŵer yn bosibl, fel roedd David Melding yn amlinellu, a chipio pŵer yn yr ystyr nad yw dau Weinidog o'r ddeddfwrfa hon yn awr yn colli pwerau o'r lle hwn, er bod hynny yn y cefndir, yn amlwg, ac yn dal i fod yn fygythiad sylfaenol, sef y rheswm pam y mae gennym yr holl fecanweithiau eraill hyn yn digwydd. Hoffwn ailadrodd yr hyn a benderfynwyd gennym yr wythnos diwethaf: cefnogi cydgyngor Gweinidogion diwygiedig a hefyd cynhadledd y Llefaryddion mewn perthynas â'r ffordd ymlaen. Gallaf weld y Cwnsler Cyffredinol yn nodio'n frwd, ac rwy'n croesawu hynny. Nawr, o ran y dull sifftio, sef y cyfraniad canolog yma, rhaid inni gael ffordd o ymdrin ag oddeutu 600 a mwy o ddarnau o ddeddfwriaeth sy'n dod y ffordd hon, ac mewn gwirionedd, rhaid inni gael rhywfaint o reolaeth dros hynny a'r rheolaeth honno yw'r dull sifftio, sydd yn yr argymhellion hynny rwy'n eu hargymell yn galonnog i bawb yn dilyn arweiniad ein Cadeirydd. Ond hefyd, nid mater o amenio penderfyniadau yn unig fydd hyn. Mae pwyllgor yma - ac rydym yn awgrymu yn argymhelliad 5 mai'r Pwyllgor Materion Cyfansoddiadol a Deddfwriaethol fydd hwnnw - yn gwneud y sifftio, sydd hefyd yn broses weithredol, i wneud yn siŵr, fel yr amlinellodd David Melding, na fydd pwerau gwneud rheoliadau yn cael eu defnyddio i newid y cydbwysedd grym yn ormodol tuag at lywodraethau ac oddi wrth ddeddfwrfeydd, fel rydym ni ac yntau wedi amlinellu. Oherwydd mae perygl, wrth geisio bod yn gyflym am fod gennych gymaint i ymdrin ag ef, ein bod yn rhoi'r cyfan i'r Gweinidogion perthnasol heb unrhyw ymwneud â Chynulliad Cenedlaethol Cymru. Nid yw hynny'n iawn. Dyna pam y mae angen pwyllgor sifftio. Mae'r un peth ynghylch pwerau gwneud rheoliadau - yr hen bwerau Harri VIII rydym yn eu trafod y rhan fwyaf o wythnosau yn y Pwyllgor Materion Cyfansoddiadol a Deddfwriaethol. Rhaid i mi ddweud wrth David Melding, rwy'n credu bod cyfnod Harri VIII yn oes aur iddo; un arall yw'r 1920au. Mae'r 1540au yn un arall. Ond mae perygl sylfaenol iawn gyda phwerau Harri VIII, oherwydd yn y bôn mae angen inni allu craffu ar berfformiad y rheini yn ogystal, yn hytrach na bod gennym Weinidogion y Goron yn unig yn gorfodi eu barn ar y ddeddfwrfa hon heb i ni fel deddfwrfa allu gwneud unrhyw beth am y peth. Felly, rhaid i unrhyw bwerau Harri VIII a orfodir gael eu diffinio'n glir a bod yn ddarostyngedig o leiaf i'r weithdrefn gadarnhaol fel yr amlinellwyd yma. Dyna farn hirsefydlog y Pwyllgor Materion Cyfansoddiadol a Deddfwriaeth gyda llaw; nid rhywbeth sy'n berthnasol i'r sefyllfa benodol hon yn unig ydyw. Felly, mae'n adroddiad eang. Mae'n ffordd gydlynol o ymdrin â llawer iawn o'r ddeddfwriaeth sy'n mynd i ddod y ffordd hon. Dyma ffordd gydlynol o ymdrin â hi, ac rwy'n argymell yr adroddiad yn frwd, ac rwyf hefyd yn llwyr ddisgwyl, ac yn gobeithio y gwelir gwireddu cefnogaeth unfrydol y Siambr hon. Diolch yn fawr.